راجل و ست ستات

راجل و ست ستات مسلسل مصرى كوميدى من نوعيه مسلسلات الست كوم انتاج سنة 2006 و اتعمل منه تمن اجزاء, بطولة اشرف عبد الباقى, لقاء الخميسى, سامح حسين, مها ابو عوف , انتصار, زيزى مصطفى (اللى استبدلت فى الجزء التالت بانعام الجريتلى) و منه عرفه و نيڤين محمد.

المسلسل اخراج المخرج اللبنانى اسد فولادكار. المسلسل دخل نوعية المسلسلات السيت كوم لمصر و عملها ليها شعبيه عند الجمهور مع مسلسل تامر و شوقيه و اللى كان اسمه قبل التصوير ديك البرابر و استبدل لانه شبه فيلم مشهور بنفس الاسم .المسلسل بيظهر مع الشخصيات الرئيسيه للمسلسل, ضيوف شرف فى الحلقات و شخصيات ثانويه.

 الحكايه 
المسلسل بيدور حولين رب اسره اسمه عادل سعيد (اشرف عبد الباقى) اللى بيحاول يعيش حياه عاديه وسط ضغوط الحياه فى مصر مع زوجته رانيا (لقاء الخميسى) و بنته ياسمين (منه عرفه) و بيشاركهم فى العيش امه انعام ( زيزى مصطفى/احلام الجريتلى) بعد ما طلقها ابوه و اخته سناء (انتصار) و اللى اتطلقت هيا كمان و حماته (مها ابو عوف) و اخت مراته نجلاء (نيڤين محمد) بعدما خسرو شقتهم و كل اموالهم بعد ما مات حماه بسبب ديون كتيره , بيعيشو معاه فتره بسيطه مؤقته بس اتحولت الفتره المؤقته لفتره طويله. عادل سعيد بيعيش مع ست ستات و بيعانى من المشاكل اللى بتحصل دايما ما بينهم و احتياجاتهم اللى ما بتنتهيش, كمان بيعانى من ابن عمه الغبى رمزى (سامح حسين) اللى جيه من (البلد) عشان يكون نفسه و يعمل معه فى (البزار) و دايما بيسبب ليه المشاكل و الخساره فى الاموال بسبب غبائه.

 الشخصيات الرئيسية 
 اسم الشخصيه  الممثل  دور الشخصية فى المسلسل عادل سعيد  اشرف عبد الباقى  صاحب بزار رانيا  لقاء الخميسى  ربة منزل رمزى  سامح حسين  يعمل مع ابن عمه عادل فى البزار سناء  انتصار  مدرسة  مجيده  مها ابو عوف   ربة منزل انعام  زيزى مصطفى/انعام الجريتلى  ربة منزل ياسمين  منه عرفه  طالبة فى مدرسه ابتدائيه نجلاء  نيفين محمد  طالبة فى مدرسه ثانويه/الجامعه 

 لينكات 

 مصادر 

تصنيف:مسلسلات سيت كوم مصريه
تامر و شوقية